February 2018 - Daily Nigerian Hausa
No Comments on Abubawa 12 da rashin samun wadataccen barci ke haifarwa
Daga Hassan Y.A.Malik
Kowannenmu na sane da yadda ya kan kasance idan bai samu isashen barcin dare daya ba kawai. Mu kan ji gajiya, bacin rai, mu kuma kasa nutsuwa. Amma da yawa a cikinmu na tunani a nan kawai al’amarin ya tsaya.
Rashin isasshen barci na wani tsahon lokaci na haifar da muggan matsaloli ga lafiyar jiki, wanda ba su magantuwa har sai an rama shi.
A duk lokacin da muka dau bashin barci, jikin mu bai iya yafewa. Ko dai mu rama, ko kuma mu fuskanci matsalolin da hakan ke haifarwa:
Ga wasu daga cikinsu kamar yadda masana su ka zayyana:
10. Karyewar garkuwar jiki
11. Raguwar Sha’awa
12. Kara yiwuwar hadura
No Comments on Matashin da ya kashe dan yayarsa don yin tsafi ya shiga hannu
Wani matashi dan damfarar yanar gizo (Yahoo Boy a turance) ya shiga hannun hukuma, bayan da ya kashe dan yarsa mai shekaru 7 domin ya yi tsafin kudi da ita.
Matashin mai suna Tunde Owolabi wanda ake wa lakani da “Money Talk” wato kudi na magana ya aikata wannan abu ne a yankin Ikoyi da ke jahar Lagos.
Rahotanni sun bayyana cewa yaron da ya yi yunkurin yin tsafin da shi ba wani ba ce illa dan yarsa.
Wani ma’abocin amfani da shafin Facebook, Odueke Olumide, shi ya watsa wannan labari a shafinsa.
Ya ce Owolabi da kafar shi ya kai jami’an tsaro inda ya yasar da gawar yaron.
Yanzu haka jami’an tsaron na ci gaba da bincike akan shi kafin a gurfanar da shi a gaban kuliya.
No Comments on Hadiman Gwamna Ganduje biyu na rigima akan mallakar ofis
No Comments on Rikici ya barke tsakanin manoma da Fulani a Ebonyi
A jiya Talata ne rikici ya barke tsakani Fulani makiyaya da manoma a jahar Ebonyi, lamarin da ya haddasa jikkatar mutane 4.
Yayin da Fulani 3 suka samu raunika a kawunan su, daya daga cikin manoman ya samu yanka a gurare daban daban a sassan jikin shi.
Yanzu haka manomin na samun kulawa a asibitin gwamnatin tarayya da ke Abakaliki, babban birnin jahar, yayin da Fulanin ke asibitin Awgu da ke jahar Enugu.
Tuni dai mazauna yankin suka tsere daga gidajensu gudun kar Fulanin su kai masu harin ramuwar gayya.
Rahotanni sun bayyana yadda Fulani daga garin Mpu a jahar Enugu suka afkawa wata gona a yankin Akaeze da ke jahar Ebonyi inda suka yi kaca-kaca da gonar, lamarin da ya hassala manomin har ta gai ga ya yi magana, inda daga nan ne rikicin ya fara bayan da fulanin suka afkawa manomin da sara da suka.
Tuni gwamnan jahar, David Umahi, ya haramta kiwo a karamar hukumar har sai an kammala bincike game da batun tare da kafa kwamiti mai kunshe da mutane 10.
Gwamnan ya kuma kira taro da sarakunan gargajiyan jahar da shugabannin fulani makiyaya, da shugabannin kananan hukumomi da sauran masu ruwa da tsaki domin shawo kan lamarin.
Umahi ya ce duk manomin da ya kashe shanun makiyaya zai tafi kurkuku haka zalika duk makiyayin da ya lalata gonar manomi zai tafi kurkuku shi ma.
Sai dai ya ce dole kowane Bafulatanin da zai shiga jahar ya bi ka’idar bi ta kan titina ba ta cikin jeji ba.
No Comments on Cutar zazzabin Lassa ta ɓulla a jihohi 18
No Comments on An kama mutane 18 da ake zargi da hannu a rikicin addinin da ya barke a jihar Kaduna
Majalisar dattawa ta yi tur da rikicin addinin da ya faru a jihar Kaduna
No Comments on Majalisar dattawa ta yi tur da rikicin addinin da ya faru a jihar Kaduna
Majalisar dattawa a ranar Talata ta yi Allah wadai da abinda ya faru na rikicin addini tsakanin Musulmi da Kirista a kasuwar Magani a yankin karamar hukumar Kajuru dake jihar Kaduna.
Haka kuma, Majalisar ta yi kiran da a rungumi juna a zauna lafiya tsakanin kabilu da bangarorin Musulmi da Kirista.
Hakan ya biyo bayan maganar da Sanata mai wakiltar Kaduna ta tsakiya Shehu Sani ya kawo gaban majalisar inda ya nemi majalisar ta ja hankali.
Sanata Shehu Sani ya bayyana kashe kashen da cewar abin tur da Allah wadai da rashin sanin ciwon kai.
Haka kuma, Sanatan ya nemi a zauna lafiya a yi hakuri da juna, yace bai kamata mutane su dinga kone dukiyoyinsu da suka sha wahalar tarawa ba.
Ya bayyana cewar, sabani tsakani Musulmi da Kirista abu ne da za’a iya warware shi akan tebur ba tare da tashin hankali ko hatsaniya ba.
“Ya zama dole mutane su koyi yadda zasu zauna da juna lafiya” A cewar Sanata Shehu Sani.
Mataimakin SHugaban majalisar dattawa, Sanata Ike Ekweremadu yayi kira da a zauna lafiya da juna tsakanin ‘yan Najeriya”
Jam’iyyar APC ta amince Oyegun ya cigaba da jan ragamar ta na shekara daya
No Comments on Jam’iyyar APC ta amince Oyegun ya cigaba da jan ragamar ta na shekara daya
Shugaban jam'iyyar APC na kasa, John Oyegun
Shugaban jam’iyyar APC na kasa, ya samu karin wa’adin cigaba da Shugabancin jam’iyyar na tsawon shekara guda.
An cimma yarjejeniyar amincewa da karawa Oyegun cigaba da kasancewa Shugaban jam’iyyar a wani taron masu ruwa da tsaki jam’iyyar da Shugaba Muhammadu Buhari ya halarta.
taron dai shi ne irinsa karo na farko a wannan shekarar da jam’iyyar ta yi tare da kwamitin amintattun jam’iyyar suka yi, wanda Ministoci da Gwamnoni da jiga jigan jam’iyyar APC daga jihohi 36 da suka halarci zaman.
Haka kuma, Shugaban majalisar dattawa, Bukola Saraki bai halarci wannan zaman taron ba, wanda kakakin majalisar dokoki Yakubu Dogara ya halarta tare da mambobin majalisar dokoki ta tarayya.
Daga cikin wadan da suka halarci wannan taron har da Gwamnan Benuwai Samuel Ortom wanda a baya ya nuna ba zai halarci taron ba, sabida batun rikicin manoma da makiyaya.
No Comments on Shugaba Buhari ya yi fatali da dokar ‘Peace Corps’
Shugaba Muhammadu Buhari ya ki yadda ya sanya hannu kan dokar da ta samar da hukumar ‘Peace Corps’ wanda majalisar tarayya ta sahalewa a shekarar 2017.
Shugaban kasa, a wata wasika da ya aikawa majalisar dokokin tarayyar Najeriya, wadda kakakin majalisa Yakubu Dogara ya karanta a ranar talata, ya bayyana cewar rashin kudi da matsalolin tsaro sune uammul haba’isn din dalilin da ya sanya yaki amincewa ya sanya hannu.
Kudurin wanda ‘yan Najeriya da yawa suka jima suna dakon sanya masa hannu. Wanda ake sa ran samarda hukumar ta Peace Corps zata taimaka wajen rage aikin yi.
No Comments on Shan ruwan kwakwa na rage hadarin kamuwa da cutar hawan jini
Wani sabon bincike ya tabbatar da cewar shan ruwan kwakwa yana rage hadarin kamuwa da cutar hawan jini da rage kiba.
Mista Ochuko Erikainrue masanin sinadarai da kuma tsirrai, shi ne ya bayyana hakan a wata tattaunawa da aka yi da shi a Legas kwanakin baya.
Ya bayyana cewar, ruwan kwakwa yana da matukar alfanu ga lafiyar dan adam, sabida yana da sinadarin kanwa a ciki, kuma tana taimakawa matuka wajen rage kamuwa da cutar hawan jini.
“Bincike ya tabbatar da cewar, ruwan kwakwa na taimakawa lafiyar jikin dan adam, kasancewarsa wani ruwa da Allah ya zuba shi cikin kwakwa”
“Ruwan kwakwa yana da gardi sosai, sannan kuma yana da sinadarai masu yawa a cikinsa wadan da suka kunshi sinadarin amino da bitamin B da C da sauransu”
“Ruwan kwakwa yana kara kuzari da kuma sanyawa jiki ni’ima”
“Haka kuma, ruwan kwakwa yana rage adadin kitsen da yake jikin mutum wanda yake iya zama cuta ga jikin dan adam”